<translate>  For May 2020, at least 17 pipo die and anoda 23 wunjure afta gunmen attack Gajigana village for Magumeri local goment area, Borno State.At least 30 passengers bin die wen dem come under attack for Auno village wey no too far from di state capital for February 2020. Sources say insurgent attack and kill passengers wey bin dey stranded. Dem shoot and kill di victims wey include pipo wey dey leave for di area and travellers - odas burn beyond recognition. Dis na di second time wey di town come under attack inside 2020 afta di first one happun for January. Askira-Uba local goment area bin come under attack for December 2019, afta jaguda pipo raid Rumirgo, Lassa, Mussa, Kufa and Chul villages. 